Félagsmiðstöðvadagurinn var haldinn með pompi og prakt síðasta miðvikudag í Laugó . Hurðin var opnuð uppá gátt fyrir alla í hverfinu , nemendur , foreldra , ömmur , afa og bara alla sem höfðu áhuga á að kynnast starfseminni betur . Á milli 16 og 18 á miðvikudaginn var opið fyrir miðstig og forráðamenn . Skemmst er frá því að segja að mætingin var frábær á þá opnun . Mikið af foreldrum komu við og voru með í þeirri afþreygingu sem í boði var . Spilin og blindraboltinn voru vinsæl að vanda auk þess sem starfsmenn sýndu foreldrum aðstöðuna . Um kvöldið var svo opið fyrir unglingastig og þeirra foreldra . Fín mæting var en ögn rólegri stemmning yfir . Þar var það ljósmyndasýningin sem sló í gegn en það var afrakstur ljósmyndaklúbbsins sýndur . Við í Laugó þökkum öllum sem komu við kærlega fyrir komuna . Það er öllum velkomið að kynna sér starfsemina á öðrum dögum og tökum við vel á móti forráðamönnum sem vilja kíkja við alla daga . Nokkrar myndir af deginum má finna hér að neðan :